ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
آتم نر بھر بھارت اسکیم
وزیر مملکت برائے مواصلات جناب دیو سنگھ چوہان نے آج لوک سبھا میں ایک سوال کے تحریری جواب میں بتایا کہ آتم نر بھر بھارت پہل کے تحت محکمہ ٹیلی کمیونی کیشن  کا مقصد تحقیق اور ترقی کے لیے ماحولیاتی نظام کو فروغ دینا اور ہندوستان کو ٹیکنالوجیز کی ترقی اور مواصلات آلات کی تیاری کا ایک عالمی مرکز بنانا ہے، جس میں کور ٹرانسمیشن آلات، 4 جی/ 5 جی نیکسٹ جنریشن ریڈیو ایکسیس نیٹ ورک اور وائرلیس آلات رسائی اور کسٹمر کے احاطے کا سامان ، انٹرنیٹ آف تھنگز ، رسائی کے آلات، دیگر وائرلیس آلات اور انٹرپرائز آلات جیسے سوئچز، روٹرز وغیرہ شامل ہیں۔
ڈی او ٹی نے 24 فروری 2021 کو پیدا واری سے مربوط ترغیباتی  اسکیم کو نوٹیفائی کیا ہے ،تاکہ مواصلات اور نیٹ ورکنگ مصنوعات کو فروغ دیا جا ئے ، جس میں ہندوستان میں ڈیزائن پر مبنی مینوفیکچرنگ شامل ہے، جس میں اسکیم کی مدت میں 12,195 کروڑ روپے کے مالی اخراجات ہیں۔ اس اسکیم کے تحت، 42 کمپنیاں ہیں، جن کے پاس 11,508 کروڑ روپے کے منظور شدہ فنڈ ہیں ۔ تمل ناڈو میں کمپنیوں کے لیے پی ایل آئی اسکیم کے تحت 902.87 کروڑ روپے منظور دی گئی ہے ۔ البتہ آسام اور راجستھان سے پی ایل آئی اسکیم کے تحت کسی کمپنی نے درخواست نہیں دی ہے۔
ٹیلی کام اور نیٹ ورکنگ مصنوعات کے لیے پی ایل آئی اسکیم کے تحت، ان 42 کمپنیوں نے 4,115 کروڑ روپے کی سرمایہ کاری کا ، اضافی 2.45 لاکھ کروڑ روپے کی فروخت اور اسکیم کی مدت میں 44,000 سے زیادہ روزگار پیدا کرنے کا وعدہ کیا ہے ۔ اس ہدف کے مقابلے، یکم اپریل 2021 سے 31 اکتوبر 2022 تک حاصل کردہ کامیابیاں 952 کروڑ روپے کی مجموعی سرمایہ کاری ، 16,313 کروڑ روپے کی فروخت اور 11,847 روزگار ہیں۔
محکمہ مواصلات  کے آتم نر بھر بھارت کی پہل کے تحت، ہدف مقامی طور پر تیار کردہ ٹیلی کام ٹیکنالوجی پراڈکٹس کو مکمل طور پر تعینات کرنا ہے۔ حکومت اور ہندوستانی صنعت کے اراکین کی کوششوں نے بھارت سنچار نیٹ ورک لمیٹڈ تجارتی نیٹ ورک میں تعیناتی کے لیے مقامی 4جی اسٹیک کی ترقی کی وجہ بنی ہے۔ مزید برآں، 5 جی کے لیے ایک مضبوط ماحولیاتی نظام کی تعمیر کے مقصد کے ساتھ، ڈی او ٹی نے ڈیزائن پر مبنی مینوفیکچرنگ کے تحت 17 کمپنیوں کو منظوری دی ہے۔
سنٹر فار ڈیولپمنٹ آف ٹیلی میٹکس  کے ذریعہ 5 جی الائنس اور آئی او ٹی اختراعی مرکز شروع کیا گیا ہے، تاکہ کھلے آر اے این کمپلینٹ 5 جی آلات تیار کرنے کے لئے متعدد ہندوستانی اسٹارٹ اپس اورایم ایس ایم ایز کی مدد کی جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ اک۔ ق ر۔
U- 24
(Visitor Counter : 49
مکانات اور شہری غریبی کے خاتمے کی وزارت
نیشنل کیپٹل ریجن-2041 کے افتتاحی کانکلیو اجلاس کا انعقاد دہلی میں کیا جائے گا
نئی دہلی،08؍نومبر،افتتاحی کانکلیو ’’ این سی آر-2041‘‘ بعنوان ’’ کل کے سب سے بڑے دارالحکومت خطے کیلئے منصوبہ بندی‘‘ کا انعقاد ، قومی راجدھانی دلی میں 11؍نومبر 2019 کو کیا جائے گا۔ این سی آر کے لئے علاقائی منصوبہ -2041 ان اہم امور میں شامل ہوگا، جن کا استعمال دنیا کے سب سے بڑے میٹرو پولیٹن خطوں کی ہم ؤہنگ ترقی سے متعلق امور کو حل کرنے کے لئے کیا جائے گا۔ اس کانکلیو کی صدارت، ہاؤسنگ اور شہری امور کی حکومت ہند کی وزارت کے سکریٹری جناب ڈی ایس مشرا کریں گے۔ اس کانکلیو میں، تمام این سی آر شریک ریاستیں، حکومت ہند کی متعلقہ وزارتیں، محکمے، نالج انسٹی ٹیوشن، صنعتیں، ہاؤسنگ ایسوسی ایشنز، ماہرینِ مضامین، مختلف اضلاع کے فیلڈ افسران اور دیگر شراکت دار حصہ لیں گے۔ اس کثیرالخطبی علاقائی منصوبہ کی کامیاب تیاری کے لئے مختلف تنظیموں ؍ اسٹیک ہولڈرز کے ماہرین کی شمولیت کو یقینی بنایا جا رہا ہے۔ یہ کوشش کی جا رہی ہے کہ تمام شراکت داروں کی گہری یا جڑ کر حصے داری کی حوصلہ افزائی کی جائے۔ یہ ایک ایسی کوشش ہے، جو اس وسیع اور متنوع میدان کے منصوبے کو ’’ فیوچرریڈی‘‘  کو سمجھتی ہے، جسے تمام حصے داروں کی سرگرم حصے داری کے ساتھ ایک جامع اور مشاورتی مشق کے ذریعے حاصل کیا جا سکتا ہے۔
افقی سال 2021 کے ساتھ علاقائی منصوبے کا اعلان17؍ستمبر 2005 کو کیا گیا تھا۔ فی الحال، اگلے افقی سال 2041 کے ساتھ علاقائی منصوبہ تیار کرنے کی ضرورت ہے۔ علاقائی منصوبے میں مختلف شعبوں جیسے ٹرانسپورٹ، پانی، سیوریج، ٹھوس فصلے، بجلی، علاقائی زمین کے استعمال وغیرہ جیسے امور پر کام کیا جائے گا۔ اقوام متحدہ کی ایک رپورٹ کے مطابق، دہلی 2028 تک ٹوکیو کو پیچھے چھوڑتے ہوئے دنیا کا سب سے بڑا میٹروپولس بن جائے گا۔
قومی دارالحکومت کا علاقہ  ایک الگ وفاقی سیٹ اپ ہے، جس کا مرکز قومی دارالحکومت دہلی ہے۔ یہ بین ریاستی علاقائی منصوبہ بندی اور فروغ کی ایک واحد مثال ہے۔ این سی آر علاقہ تقریباً 550،083مربع کلو میٹر علاقے کا احاطہ کرتاہے اور 60ملین آبادی پر مشتمل ہے۔ قومی دارالحکومت دہلی کے اسمبلی علاقے درج ذیل ہیں:
- دہلی کا مکمل قومی دارالحکومت علاقہ۔
- ہریانہ نواحی علاقہ میں گروگرام، فرید آباد، روہتک، سونی پت، ریواڑی، جھجر، میوات، پلول، پانی پت، مہیندر گڑھ، جند، کرنال، بھیوانی اور چرخی دادری اضلاع شامل ہیں۔
- راجستھان نواحی علاقہ الور اور بھرپوراضلاع پر مشتمل ہے۔
- اترپردیش نواحی علاقہ گوتم بدھ نگر، غازی آباد، بلند شہر، باغپت، ہاپوڑ، مظفر نگر اور شاملی اضلاع پر مشتمل ہے۔
حکومت ہند کی ہاؤسنگ اور دیہی ترقی کے امور کی وزارت کے تحت ایک قانونی ادارے کی حیثیت سے نیشنل کیپٹل ریجن پلاننگ بورڈ  کا قیام، ایکٹ آف پارلیمنٹ کے ذریعہ 1985 میں کیاگیا۔ ہندوستان کے این سی آر پی بی کویہ اختیار دیا گیا ہے کہ وہ خطے میں زمین کے استعمال اور انفرااسٹرکچر کی ترقی کے لئے ہم آہنگی والی پالیسیاں تیار کرے تاکہ کسی بھی طرح کی بدحالی سے بچا جا سکے۔
۔۔۔۔۔۔۔۔۔۔۔
U-5017
(Visitor Counter : 77
امور داخلہ کی وزارت
صدر جمہوریہ ہند، محترمہ دروپدی مرمو نے آج راشٹرپتی بھون میں شہریوں کو اعزاز سے نوازنے کی ایک تقریب میں سال 2023 کے لیے تین پدم وبھوشن، چار پدم بھوشن اور 47 پدم شری ایوارڈ تقسیم کیے
راشٹرپتی بھون کے دربار ہال میں آج  اعزاز سے نوازنے کی ایک شاندار تقریب منعقد ہوئی اور صدر جمہوریہ ہند، محترمہ دروپدی مرمو نے سال 2023 کے لیے تین پدم وبھوشن، چار پدم بھوشن اور 47 پدم شری ایوارڈ تقسیم کیے۔
اس موقع پر جن معزز شخصیات نے شرکت کی ان میں نائب صدر جمہوریہ ہند جناب جگدیپ دھنکر، وزیر اعظم جناب نریندر مودی، لوک سبھا اسپیکر جناب اوم برلا، وزیر داخلہ اور امداد باہمی جناب امت شاہ، مرکز کے دیگر وزرا اور دیگر افراد شامل تھے۔
اس تقریب کے بعد، مرکزی وزیر داخلہ اور امداد باہمی کے وزیر جناب امت شاہ اور دیگر مرکزی وزراء نے، مرکزی وزیر داخلہ اور امداد باہمی کے وزیر کے ذریعے نئی دہلی کے سشما سوراج بھون میں دیے گئے عشائیہ کے دوران پدم ایوارڈ حاصل کرنے والوں کے ساتھ بات چیت کی۔
پدم ایوارڈ حاصل کرنے والے افراد کل صبح  نیشنل وار میموریل پر جا کر خراج عقیدت پیش کریں گے۔ یہ لوگ امرت اُدیان اور راشٹرپتی بھون کا دورہ کرنے کے علاوہ پردھان منتری سنگرہالیہ بھی دیکھنے جائیں گے۔
وزارت دفاع
دلّی میں سردار ولبھ بھائی پٹیل کووڈ اسپتال میں آئی سی یو کی گنجائش میں اضافہ
نئی لّی ، 30 نومبر / دفاعی تحقیق و ترقی کی تنظیم ، ڈی آر ڈی او نے دلّی این سی آر میں مریضوں کی تعداد میں اضافے کے پیشِ نظر مرکزی حکومت کی صلاح پر دلّی کے سردار ولبھ بھائی پٹیل کووڈ اسپتال میں آئی سی یو بستروں کی تعداد بڑھا کر 500 کر دی ہے ۔ سبھی بستروں کے لئے آکسیجن فراہم کی گئی ہے ۔ مسلح افواج کی طبی خدمات کے سکریٹری جنرل  لیفٹننٹ جنرل انوپ بنرجی ایس ایم ، پی ایچ ایس ، موجودہ اضافے کو پورا کرنے کی خاطر سہولیات میں اضافہ کرنے کی مسلسل نگرانی کر رہے ہیں اور دلّی حکومت کے پورٹل پر تمام معلومات فراہم کر رہے ہیں ۔
سردار ولبھ بھائی پٹیل کووڈ اسپتال ، ڈی آر ڈی او کا 1000 بستروں والا اسپتال ہے ، جسے دلّی اور دوسری ریاستوں کے آنے والے مریضوں کے لئے کووڈ – 19 کے علاج کے لئے 5 جولائی ، 2020 ء کو شروع کیا گیا تھا ۔ آئی سی یو بستروں میں اضافے کی خاطر آئی سی یو مانیٹر ، ایچ ایف این سی مشینوں اور آکسیجن کی موجودہ پائپ لائن میں توسیع کرنے کی ضرورت تھی ۔ مریضوں کی تعداد میں اضافے کے پیش نظر اے ایف ایم ایس نے طبی سہولیات میں اضافہ کیا ہے ۔ آئی ٹی بی پی ، سی اے پی ایف اور دیگر فورسیز کے ڈاکٹر اور نرسنگ کا عملہ یہاں پہنچ گیا ہے اور دن رات کام کر رہا ہے ۔
اسپتال میں اب تک 3271 مریض داخل کئے گئے ، جن میں 2796 مریض شفا یاب ہو چکے ہیں اور انہیں چھٹی دے دی گئی ہے ۔ سرِدست اسپتال میں 434 مریضوں کا علاج کیا جا رہا ہے ۔ ان میں 356 عام شہری ہیں ، جب کہ 78 کا تعلق فوج سے ہے ۔
اسپتال میں پوری دلّی کے اور آس پاس کی ریاستوں ، جیسے ہریانہ ، راجستھان ، اتر پردیش ، پنجاب اور مدھیہ پردیش کے مریضوں کو داخل کیا جا رہا ہے ۔ مسلح افواج کی طبی خدمات کے ڈائریکٹوریٹ جنرل  نے کووڈ – 19 کے مریضوں کی دیکھ بھال کے لئے ڈاکٹر ، نرسنگ عملہ ، نیم طبی عملہ اور جدید ترین طبی ساز و سامان فراہم کیا ہے ۔ اس کے علاوہ ، اسپتال کے معمولات کے کاموں ، جیسے صفائی ستھرائی ، لانڈری ، کھانا، مشروبات وغیرہ کا بندوبست مرکزی ڈی آر ڈی او کے ڈی سی ڈبلیو اینڈ ای اور سی سی آر اینڈ ڈی کے ذریعہ کیا جا رہا ہے ۔ ڈی آر ڈی او کے تعمیراتِ عامہ کے محکمے کے چیف انجینئر اجے سنگھ نے بتایا کہ یہ کووڈ – 19 سے متعلق آئی سی یو سہولیات کے ساتھ دلّی کا سب سے بڑا اسپتال ہے اور اس طرح کا بنیادی ڈھانچہ تیار کیا گیا ہے کہ ضرورت پڑنے پر آئی سی یو کے مزید بستر فراہم کئے جا سکتے ہیں ۔
ڈی آر ڈی او نے اس اسپتال کو تیار کرنے کے لئے ڈیزائن ، تیاری اور چالو کرنے کی ذمہ داری نبھائی ہے ، جب کہ اس اسپتال کو 12 دن کے ریکارڈ وقت میں وزارتِ داخلہ اور صحت و خاندانی بہبود کی وزارت کے اشتراک سے تیار کیا گیا ہے ۔ اس میں ٹاٹا سنز اور دیگر صنعتوں نے بھی تعاون کیا ہے۔ اس اسپتال میں ڈی آر ڈی او کے تیار کردہ کووڈ – 19 کے سامان جیسے پی پی ای کٹ ، این 95 ماسک ، سینیٹائزر ٹرالیاں وغیرہ بھی استعمال کی جا رہی ہیں ۔
اس اسپتال میں مریضوں کا مفت علاج کیا جاتا ہے ، جس میں ادویات ، کھانا وغیرہ شامل ہیں ۔ اسپتال میں ، جن مریضوں کا علاج کیا جا رہا ہے ، انہوں نے یہاں کی سہولیات پر اطمینان کا اظہار کرتے ہوئے صفائی ستھرائی کی ستائش کی ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔

U. No. 7677
(Visitor Counter : 109
کامرس اور صنعت کی وزارتہ
بھارت اجتماعی ذہن کے ساتھ صاف توانائی مشن پرکام کررہاہے :پیوش گوئل
نئی دہلی ،09ستمبر : کامرس وصنعت اور ریلوے کے مرکزی وزیرجناب پیوش گوئل نے کہاہے کہ بھارت اجتماعی ذہن کے ساتھ صاف توانئی مشن پرکام کررہاہے ۔ منگل کے روزبین الاقوامی شمسی اتحاد  کے ذریعہ منعقد پہلی عالمی شمسی ٹکنالوجی کانفرنس کے الوداعی اجلاس میں اظہارخیال کرتے ہوئے جناب پیوش گوئل نے کہاکہ صاف توانائی سے متعلق بھارت کی اپنی کوششوں کا بہترین پہلویہ ہے کہ اہم اجتماعی ذہنیت کے ساتھ ، تمام محکمہ جاتی علیحدگی کو ختم کرتے ہوئے کام کررہے ہیں اور اپنی مستقبل کی نسلوں کے لئے ایک صاف ستھرے مستقبل کے حصول کے لئے ایک دوسرے کے ساتھ تعاون کرتے ہوئے کام کررہے ہیں ۔
جناب گوئل نے کہاکہ شمسی توانائی اور نئی ٹکنالوجی یقیناًہمارے کل کوبجلی فراہم کریگی اوردنیا کو ایک صاف اور رہنے کے لئے بہترمقام بنائے گی ۔ انھوں نے مزید کہاکہ آگے بڑھتے ہوئے ہمارے پاس اس کے علاوہ کوئی متبادل نہیں ہے کہ ہم اپنی توانائی کے وسائل کے لئے مخلص رہیں اور مستقبل کومحفوظ اور بہتربنانے کے لئے اس میں شرکت کریں ۔
بھارت کو گیس پرمبنی معیشت بنانے کی خاطر جناب دھرمیندرپردھان کی قیادت میں پیٹرولیم اورقدرتی گیس کی وزارت کے اقدامات کی ستائش کرتے ہوئے وزیرموصوف نے کہاکہ یکسرتبدیلی کے اقدامات ملک کو خوش اسلوبی کے ساتھ معدنی ایندھن سے قابل تجدید توانائی کی جانب خوش اسلوبی سے منتقلی میں مدد کریں گے ۔
جناب گوئل نے اپنے خیال کا اظہارکیا کہ ایک دن پوری دنیا میں بجلی تقریبا مفت ہوجائیگی ۔ انھوں نے کہاکہ میں تصورکرسکتاہوں کہ بھارت ، جس نے تنہاہی 745میگاواٹ شمسی توانائی کی صلاحیت کامظاہرہ کیاہے ،دنیا کے دوسرے حصوں کو بھی بجلی فراہم کریگا۔ میں سمجھتاہوں کہ پوری دنیا میں ایک آپس میں مربوط گرڈ ہوگی ۔ میں ایک ایسی دنیا کا تصورکرتاہوں جس میں سمندروں کے پار ترسیلی لائنیں جائیں گے اورہم پوری دنیا میں توانائی کو ٹرانسمٹ کرسکیں گے ۔ انھوں نے کہا کہ دنیا کے کچھ حصوں میں سورج ہمیشہ چمکتارہتاہے اور کچھ حصوں میں تیز ہوائیں ہمیں توانائی فراہم کرسکتی ہیں اور مختلف حصوں میں پانی کی توانائی ہمیں بجلی کا وسیلہ فراہم کرتی ہے ۔
پیرس میں سی اوپی ۔21کانفرنس میں کاربن کے اخراج کی سطح کو کم کرنے کے فیصلے کو کئی برسوں میں کیاگیا ایک اہم اجتماعی فیصلہ قراردیتے ہوئے جناب گوئل نے کہاکہ یہ ایک انتہائی اہم اجتماعی فیصلہ تھا جوسب کے بہترصاف اوربہترمستقبل کے لئے ہے ۔انھوں نے کہاکہ ہم نے اپنی دنیا کے صاف اوربہترمستقبل کے لئے کام کرنے کا فیصلہ کیاہے اور یہ فیصلی کیاہے کہ ہرملک کوکاربن کے اخراج میں کمی کرنے کے لئے اقدامات کرنے چاہیئں اور آب وہوامیں تبدیلی کے چیلنج سے نمٹناتمام فریقوں کی عالمی ذمہ داری ہے ۔
ریلوے کی وزارت
ریک پوائنٹس کی جدید کاری اور آغاز
نئی دہلی، 24 ستمبر ، 2020 / ریلوے اور کامرس وصنعت کے وزیر جناب پیوش گوئل نے آج راجیہ سبھا میں ایک تحریری جواب میں بتایا کہ ملک میں موجودہ ریک پوائنٹز کی جدیدکاری اور نئے ریک پوائنٹز کا آغاز کمرشیل جواز، کام کاجی ضرورت، تکنیکی آسانی اور وسائل کی دستیابی کے پیش نظر ضرورت پر مبنی ایک جاری رہنے والا عمل ہے۔ ریک پوائنٹ کو بہتر بنانے کے 60 کاموں کو منظوری دی گئی ہے، جن کی لاگت 1975 کروڑ روپے ہے۔ ان 60 کاموں میں سے 31 کام مکمل ہو چکے ہیں اور بقیہ تکمیل کے مختلف مرحلوں میں ہیں۔
فرٹیلائزرس لے جانے کے لیے ریکس کی بکنگ پر کوئی پابندی نہیں ہے ۔ بھارت بھر میں لدائی کے مختلف مقامات پر فرٹیلائزرس لے جانے کے لیے ریلوے کے پاس کافی تعداد میں ریکس دستیاب ہیں ۔ انڈین ریلویز نے یکم اپریل 2020 سے 15 ستمبر 2020 تک کی مدت کے دوران 24.26 ملین ٹن فرٹیلائزرس کی ڈھلائی کی ہے ۔ جبکہ یکم اپریل 2019 سے 15 ستمبر 2019 تک کی مدت کے دوران 22.58 ملین ٹن کی ڈھلائی کی گئی تھی یعنی فرٹیلائزر کی ڈھلائی میں 7.44 فیصد کا اضافہ ہوا ہے۔
۔۔۔۔
م ن۔ ا گ۔م ت
24.09.2020
5805
(Visitor Counter : 49
وزارت خزانہ
نیلامی برائے فروخت  ’ ’7.38 فیصد جی ایس 2027‘ ’گورنمنٹ آف انڈیا فلوٹنگ ریٹ بونڈ 2028،‘  ’7.54 فیصد جی ایس 2036،‘اور  ’6.99فیصد جی ایس 2051‘
بھارت سرکار نے یکساں قیمتوں کے طریقہ کار کو بروئے کار لاتے ہوئے قیمت پر مبنی نیلامی کے توسط سے مشتہر رقم 9000 کروڑ روپئے  کے عوض  سرکاری سکیورٹی 2027 کا 7.38 فیصد،  یکساں قیمت کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 4000 کروڑ روپئے  کے عوض ’’گورنمنٹ آف انڈیا فلوٹنگ ریٹ بونڈس، 2028‘‘،  یکساں قیمت کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 10000 کروڑ روپئے  کے عوض سرکاری سکیورٹی 2036 کا 7.54 فیصد،  ایک سے زیادہ قیمتوں کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 9000 کروڑ روپئے  کے عوض سرکاری سکیورٹی 2051 کا 6.99 فیصد، فروخت  کا اعلان کیا ہے۔ حکومت ہند کو یہ اختیار حاصل ہوگا کہ وہ کسی ایک یا ایک سے زیادہ سکیورٹی / سکیورٹیز کے عوض 2000 کروڑ روپے تک کا اضافی سبسکرپشن برقرار رکھے۔ یہ نیلامی جمعہ بتاریخ 15 جولائی، 2022 کو ریزرو بینک آف انڈیا، ممبئی آفس، فورٹ، ممبئی کے ذریعے منعقد کی جائے گی۔
تمسکات کی فروخت کی نوٹیفائڈ رقم کا پانچ فیصد تک کا حصہ سرکاری تمسکات کی نیلامی میں غیرمقابلہ جاتی بولی کی سہولت سے متعلق اسکیم کے مطابق اہل افراد اور اداروں کو مختص کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں بولیوں کو ریزرو بینک آف انڈیا کے کور بینکنگ سولیوشن  نظام پر 15 جولائی، 2022 کو الیکٹرانک شکل میں داخل کیا جائے۔ غیر مقابلہ جاتی بولیوں کو صبح ساڑھے دس بجے اور صبح 11 بجے کے درمیان داخل کیا جائے اور مقابلہ جاتی بولیوں کو صبح ساڑھے دس بجے اور صبح ساڑھے گیارہ بجے کے درمیان داخل کیا جائے۔
نیلامیوں کے نتائج کا اعلان 15 جولائی، 2022  کو کیا جائے گا اور کامیاب بولی لگانے والوں کی طرف سے ادائیگی 18 جولائی، 2022  کو کی جائے گی۔
یہ تمسکات بھارتی ریزرو بینک کی طرف سے بمطابق سرکلر نمبر RBI/2018-19/25مورخہ 24 جولائی، 2018 ، جیساکہ وقتاً فوقتا ً ترمیم کی گئی ہے کی طرف سے جاری مرکزی سرکار کے تمسکات نے جب جاری کیے گئے لین دین سے متعلق رہنما خطوط کے مطابق جب جاری کیے گئے تجارت کے لیے اہل ہوں گے۔
صدر جمہوریہ کا سکریٹریٹ
صدر جمہوریہ ہند نے کھیل اور مہم جوئی  ایواڈز 2021 عطا کئے
نئی دلّی ،13 نومبر، 2021/
صدر جمہوریہ ہند جناب رام ناتھ کووند نے آج  راشٹرپتی بھون میں منعقد ایک تقریب کے دوران کھیلوں اور مہم جوئی  کے ایوارڈز 2021  عطا کئے۔
مواصلات اور اطلاعاتی ٹیکنالوجی کی وزارت
ٹیلی کام کے کمرشئل مواصلات کے صارفین کی ترجیحات سے متعلق 2018 کے ضابطوں پر موثر عمل درآمد کے ذریعے غیر مطلوبہ کمرشئل مواصلات پر قابو پانا
سبھی ٹیلی کام سروس فراہم کرنے والی کمپنیوں کی مدد سے ،بلاک چین پر مبنی نظام ’ ڈسٹری بیوٹڈ لیجر ٹیکنالوجی- ڈی ایل ٹی‘ تشکیل دیا گیا ہے
سبھی کمرشئل پروموٹرز اور ٹیلی مارکیٹرز کو ڈی ایل ٹی پلیٹ فارم پر رجسٹر کرنا چاہیے اور مختلف قسم کے پروموشنل پیغامات موصول کرنے کے لیے صارفین کی رضامندی حاصل کرنی چاہیے
نئی دلی، 28نومبر، 2022/ غیر مطلوبہ کمرشل مواصلات  عوام کے لیے ایک پڑا پریشان کن وسیلہ ہے اور یہ افراد کی نجی زندگی میں دخل اندازی ہے۔ یو سی سی کے مسئلے پر قابو پانے کے لیے، ٹرائی نے 19 جولائی 2018 کو ٹیلی کام کے تجارتی مواصلات سے متعلق صارفین کی ترجیحات کے 2018 کے ضابطے ،  جاری کیے تھے ، جن کی رو سے یو سی سی پر قابو پانے کے لیے ایک فریم ورک لاگو کیا گیا تھا۔ ان ضابطے کو 28.02.2019 سے لاگو کیا گیا تھا۔ ٹیلی کام سروس فراہم کرنے والی سبھی کمپنیوں  کی مدد سے مشترک ضابطوں کے انداز میں بلاک چین پر مبنی ایک نظام  تشکیل دیا گیا ۔ دنیا میں ٹیلی کام کے میدان میں اپنی نوعیت کے اس پہلے ڈی ایل ٹی سے ٹی ایس پی کے مابین شفافیت پیدا ہوئی اور یو سی سی / اسپیم کے بندودبست میں ایک ضابطہ قائم ہوا۔
ضابطے کے مطابق سبھی کمرشئل پروموٹرز اور ٹیلی مارکیٹرز کو ڈی ایل ٹی پلیٹ فارم پر اندراج کرانا ہوگا اور صارفین کی پسند کے دن اور وقت پر یہ مختلف قسم کے پروموشنل پیغامات بھیجنے کے لیے ان کی رضامندی حاصل کرنا ہوگی۔ فی الحال تقریباً 2,50,000 بڑی کمپنیوں میں تقریباً 6,00,000 سے زیادہ ہیڈرز پر اندراج کرایا ہوا ہے۔ اور تقریباً 55,00,000 منظور شدہ میسج ٹیمپلیٹس، جو ڈی ایل ٹی پلیٹ فارموں کا استعمال کرتے ہوئے ٹیلی مارکیٹرز اور ٹی ایس پی نے اندراج کے ذریعے صارفین کو بھیجے جا رہے ہیں۔ اس سے صارفین کی شکایتوں میں 60 فیصد تک کمی آئی ہے۔ یہ شکایتیں اندراج شدہ ٹیلی مارکیٹرز  کے خلاف تھیں۔ اب غیر اندراج شدہ ٹیلی مارکیٹرز  کے خلاف شکایتیں درج کی جاتی ہیں، جہاں مختلف قسم کے یو سی سی ایس ایم ایس کی زیادتی پائی جاتی ہے ۔ اس کے علاوہ، یو سی سی کالز سے بھی یو سی سی ایس ایم ایس کی طرح ہی نمٹا جانا چاہیے۔
مختلف متعلقہ فریقوں سے تال میل رکھتے ہوئے ٹرائی یو ٹی ایم سے یو سی سی پر قابو پانے کے لیے بھی ضروری اقدامات کر رہا ہے۔ ان اقدامات میں یو سی سی کا پتہ لگانے والے نظام پر عمل درآمد ، ڈیجیٹل رضامندی حاصل کرنے کی سہولت ہیڈرز اور میسج ٹیمپلیٹس کو خود بخود ختم کرنے کا نظام ، مصنوعی ذہانت  اور ایم ایل  وغیرہ کا استعمال شامل ہے۔
ٹرائی نے ضابطہ کاروں کی ایک مشترک کمیٹی  تشکیل دینے کا قدم بھی اٹھا یا ہے جو بھارت کی ٹیلی کام ریگولیٹری اتھارٹی  ، بھارتیہ ریزرو بینک  ، بھارت کے سیکورٹیز اور ایکسچینج بورڈ  اور صارفین امور کی وزارت پر مشتمل ہوگی۔ یہ کمیٹی ٹیلی کام وسائل کو استعمال کرتے ہوئے مالی دھوکہ دہی پر قابو پانے کے لیے ایک مشترکہ ایکشن پلان تشکیل دے گی۔ جے سی او آر کی 10 نومبر 2022 کو منعقدہ حالیہ میٹنگ، جس میں ٹیلی کمیونیکیشنز کے محکمے،  اور وزارت داخلہ  کے نمائندگان نے بھی شرکت کی تھی، یو سی سی پر قابو پانے کے اقدامات پر بھی مزید تفصیل سے بات چیت کی تھی۔
ٹرائی نے صارفین کو معلومات دینے کی مختلف قسم کی مہم شروع کی ہوئی ہے تاکہ انہیں سہولت کے بارے میں جانکاری دی جا سکے اور اس طرح کے دھوکہ دہی والے میسجز کے بارے میں چوکنا کیا جا سکے۔
سماجی انصاف اور تفویض اختیارات کی وزارت
محکمہ سماجی انصاف و اختیارات کی دو روزہ قومی جائزہ کانفرنس 25 اور 26 مئی کومنعقد ہوگی
ریاستوں اور مرکز کے زیر انتظام علاقوں کے پرنسپل سکریٹریوں / سکریٹریوں کی مذکورہ قومی کانفرنس کا آغاز کل سے ہوگا
بھارت سرکار کے محکمہ سماجی انصاف اور اختیارات کے تحت 25 اور 26 مئی 2023 کو ڈاکٹر امبیڈکر انٹرنیشنل سینٹر ، 15 جن پتھ، نئی دہلی میں تمام ریاستوں / مرکز کے زیر انتظام علاقوں کے پرنسپل سکریٹریوں / سکریٹریوں کے ساتھ دو روزہ قومی جائزہ کانفرنس کا انعقاد کیا جارہا ہے۔
قومی جائزہ کانفرنس کا مقصد سماج کے پسماندہ طبقوں بشمول درج فہرست ذاتوں ، دیگر پسماندہ طبقات ، بزرگ شہریوں، شراب نوشی اور مادہ کے استعمال کے متاثرین، ٹرانس جینڈر افراد، بھیک مانگنے کے عمل میں ملوث افراد، ڈی نوٹیفائیڈ اور خانہ بدوش قبائل  ، اقتصادی طور پر پسماندہ طبقات ، ہاتھ سے صفائی کرنے والے اور معاشی طور پر کمزور طبقہ  سمیت سماج کے پسماندہ طبقوں کے لیے محکمہ کی طرف سے نافذ کی جانے والی فلاحی اسکیموں سے متعلق امور پر تبادلہ خیال کرنا ہے۔
قومی جائزہ کانفرنس میں اسکیموں کے جائزہ پر تبادلہ خیال کیا جائے گا، جس میں زمینی سطح پر اسکیموں کے نفاذ، نگرانی اور تشخیص کے معاملے میں ریاستوں اور مرکز کے درمیان بہتر ہم آہنگی قائم کرنے کے لیے ریاستوں / مرکز کے زیر انتظام علاقوں کی بہترین مشق اور اختراعات کو اجاگر کیا جائے گا۔
قومی جائزہ کانفرنس کی صدارت سماجی انصاف اور تفویض اختیارات کی وزارت کے مرکزی وزیر ڈاکٹر وریندر کمار کریں گے اور اس میں سماجی انصاف اور تفویض اختیارات کی وزارت کے وزیر مملکت جناب اے نارائن سوامی اور محترمہ پرتیما بھومک، وزیر مملکت برائے سماجی انصاف اور تفویض اختیارات بھارت سرکار، ریاستوں / مرکز کے زیر انتظام علاقوں کے پرنسپل سکریٹری / سکریٹری اور بھارت سرکار کے محکمہ سماجی انصاف اور تفویض اختیارات کے سینئر افسران شرکت کریں گے۔
ارضیاتی سائنس کی وزارت
سمدریان مشن
سائنس اور ٹکنالوجی کے مرکزی وزیرمملکت آزادانہ چارج، ارضیاتی سائنس کے وزیر مملکت آزادانہ چارج، وزیراعظم کے دفتر میں وزیر مملکت،عملے، عوامی شکایات،پنشن، ایٹمی توانائی اور خلا کے مرکزی وزیر مملکت ڈاکٹر جتیندر سنگھ نے آج راجیہ سبھا میں ایک تحریری جواب میں بتایا کہ سمندریان مشن کا مقصد 3 انسانوں کو سمندر میں 6000 میٹر کی گہرائی تک لے جانے کے لیے خود سے چلنے والی انسانی آبدوز تیار کرنا ہے، جس میں گہرے سمندر کی کھوج کی غرض سے سائنسی سینسرز اور آلات موجود ہیں۔ اس آبدوزمیں 12 گھنٹے تک اور ہنگامی صورتحال میں 96 گھنٹے تک کام کرنےکی صلاحیت ہے ۔
انسان بردار آبدوز سائنسی عملے کو براہ راست مداخلت کے ذریعے غیر دریافت شدہ گہرے سمندری علاقوں کا مشاہدہ اور سمجھنے موقع فراہم کرے گا۔ مزید یہ کہ یہ گہرے سمندر میں انسان کی درجہ بندی والی گاڑیوں کو تیار کرنے کی صلاحیت کو بڑھا دے گا۔
متوقع وقت کی حد 2020-2021 سے 2025-2026 تک ہے۔
چنئی کے نیشنل انسٹی ٹیوٹ آف اوشین ٹیکنالوجی  ،نے جوارضیاتی سائنسز کے تحت ایک خود مختار ادارہ ہے، 6000 میٹر گہرائی والی ایک مخصوص گاڑی آر او وی تیار کی ہے اور پانی کے اندر کے مختلف آلات جیسے آٹونومس کورنگ سسٹم  ، آٹونومس انڈرواٹر وہیکل  اورگہرے سمندر میں کانکنی کے نظام تیار کیا ہے اوریہ گہرے سمندر کی کھوج کے لئے تیار کیا گیا ہے ۔
قانون اور انصاف کی وزارت
ثالثی بل کا مسودہ عوامی مشاورت کے لئے جاری
حکومت ہند تنازعات کے حل کی متبادل  صورت کو فروغ دینے اور مضبوط بنانے کے لئے موجودہ قوانین میں ترمیم اور قوانین سازی کے ذریعے مختلف مبنی بر پالیسی اقدامات کر رہی ہے تاکہ روایتی عدالتی نظام سے ہٹ کر تنازعات کو فوری نمٹایا جا سکے۔ اس جاری مشق میں ثالثی سے متعلق الگ سے ایک قانون مرتب کرنے پر غور کیا جا رہا ہے۔
چونکہ ثالثی سے متعلق قوانین بشمول قواعد و ضوابط ایک سے زیادہ قوانین میں موجود ہیں اس لئے ثالثی سے متعلق موجودہ قانونی فریم ورک کا پتہ لگانا اور موجودہ قوانین میں ترامیم سمیت ایک سب کا احاطہ کرنے والی قانون سازی کے عمل کو ضروری سمجھا گیا۔بل میں 'مفاہمت' اور 'ثالثی' کی اصطلاحات کو ایک دوسرے کے بدلے استعمال کرنے کے بین اقوامی طرز عمل کو بھی زیر غور لایا گیا ہے۔ مزیدیہ کہ ملکی اور بین اقوامی ثالثی کے مسائل پر ثالثی کے لئے قانون بنانا بھی ضروری ہو گیا ہے کیونکہ ہندوستان ثالثی سے متعلق سنگاپور کنونشن کا دستخط کنندہ ہے۔
اسی مناسبت سے بل کا ایک مسودہ تیار کیا گیا ہے جس کا مقصد ثالثی خاص طور پر ادارہ جاتی ثالثی کو فروغ دینا، حوصلہ افزائی کرنا اور سہولت فراہم کرنا، تجارتی اور بصورت دیگر تنازعات کا حل نکالنا، ملکی اور بین الاقوامی ثالثی کے تصفیہ کے معاہدوں کو نافذ کرنا، ثالثوں کے رجسٹریشن کے لئے ادارہ فراہم کرنا اور کمیونٹی ثالثی کی حوصلہ افزائی کے علاوہ آن لائن ثالثی کو ایک قابل قبول اور کم لاگت عمل بنانااور اس سے منسلک یا اس سے متعلقہ معاملات سے رجوع کرنا ہے۔
بل کی اہم خصوصیات حسب ذیل ہیں:-
i۔مسودہ بل میں قانونی چارہ جوئی سے قبل ثالثی کی تجویز رکھی گئی ہے اور یہ مسودہ قانونی چارہ جوئی کے مفادات کا تحفظ بھی کرتا ہے تاکہ فوری راحت طلب کرنے کی صورت میں مجاز عدالتی مجالس/عدالتوں سے رجوع کیا جا سکے۔
ii۔ ثالثی کے ذریعہ نمٹارے کے معاہدے  کی شکل میں ثالثی کے کامیاب نتائج کو قانون کے ذریعے قابل نفاذ بنایا گیا ہے۔ چونکہ ثالثی والے سمجھوتے کا معاہدہ فریقین کے مابین متفقہ معاہدے کی حیثیت نہیں رکھتا اس لئے محدود بنیادوں پر اس کو چیلنج کرنے کی اجازت دی گئی ہے۔
iii۔ ثالثی کا یہ عمل اُس ثالثی کی رازداری کی حفاظت کرتا ہے جو کی گئی ہے۔اور منکشف ہو جانے پر بعض صورتوں میں استثنیٰ فراہم کرتا ہے۔
iv۔ ثالثی کے ذریعہ سمجھوتے کے معاہدے کی 90 دنوں کے اندر ریاست/ضلع/تعلق کے قانونی حکام کے ذریعہ رجسٹریشن کی سہولت بھی فراہم کی گئی ہے تاکہ طے پانے والے سمجھوتے کے توثیق شدہ ریکارڈ کی دیکھ بھال کو یقینی بنایا جا سکے۔
v۔ یہ بل ثالثی کونسل آف انڈیا کے قیام کا بندوبست کرتا ہے۔
vi۔ یہ بل کمیونٹی ثالثی فراہم کرتا ہے۔
قانون سازی سے قبل مشاورتی عمل کے ایک حصے کے طور پر بل کےمذکورہ مسودے کی ایک نقل تبصرے کے لئے محکمہ قانونی امور کی اس ویب سائٹ پر اپ لوڈ کر دی گئی ہے: (http://legalaffairs.gov.in/(